Kognitivismen slår sig således op på at være [[tværfaglighed|tværfaglig]]  eller [[interdisciplinaritet|interdisciplinær]], fordi den beror på både [[Humaniora|humanistisk]] og [[naturvidenskab]]elig forskning. Visse kognitivister understreger, at den kognitive tilgang godt kan kobles med mere humanistiske teoretiske tilgange. I Danmark har især [[Torben Kragh Grodal|Torben Grodal]] stået for at fremme kognitivistiske idéer i forskningsverdenen.<ref>Grodal, T. (2009). ''Embodied Visions: Evolution, Emotion, Culture, and Film.'' Oxford University Press, USA.</ref> Indenfor de æstetiske fag har kognitivismen især vundet frem indenfor litteratur- og filmvidenskab, især på filmvidenskab på [[Københavns Universitet]]. Her bruges tilgangen til at undersøge, hvordan publikum forstår, hvad der foregår i fortællingen (fx på skærmen) og hvordan fortællinger kan skabe følelsesreaktioner i publikum.
Filosofi Kultur Videnskab Humaniora Uddannelse